Diari Oficial de la Generalitat Valenciana


Sumari del DOGV 5241, del 19-04-2006 (2006/3815)

RESOLUCIÓ de 17 de març de 2006, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 7 de juliol de 2005 i es declara definitivament aprovada la modificació núm. 7 del Pla general, Entorn plaça del mercat d'Alzira.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5241

Data del DOGV
:   19-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3815


Data del document
:   17-03-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Alzira
    * pla d'urbanisme

RESOLUCIÓ de 17 de març de 2006, del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 7 de juliol de 2005 i es declara definitivament aprovada la modificació núm. 7 del Pla general, Entorn plaça del mercat d'Alzira. [2006/X3815]  
Després d'esmenar-se les deficiències a què es referix l'Acord de la Comissió Territorial d'Urbanisme de 7 de juliol de 2005 relatiu a la modificació núm. 7 Entorn plaça del mercat d'Alzira i de conformitat amb el que ha ordenat la resolució del director general de Planificació i Ordenació Territorial de data 17 de març de 2006 per la qual es declara definitivament aprovada la dita modificació, es publica l'esmentat acord:  
.La Comissió Territorial d'Urbanisme de València, en la sessió del 7 de juliol de 2005, va adoptar l'acord següent:  
En relació amb l'expedient remés per l'Ajuntament d'Alzira, referit a la modificació núm. 7 del Pla general d'ordenació urbana, ordenació detallada Entorn de la plaça del Mercat, que sol·licita l'aprovació definitiva, amb l'entrada en el Registre del Servei Territorial d'Urbanisme de València, amb data 17 de gener de 2005, s'informa el següent:  
Antecedents de fet  
U. L'expedient resulta ser una proposta de planejament modificativa del vigent Pla general, sotmesa a informació pública per acord plenari de data 30 de juliol de 2004. Transcorregut el període d'informació pública, durant el qual no es va presentar cap al·legació, va ser aprovada provisionalment pel ple municipal el 22 de desembre de 2004.  
Dos. La documentació remesa consta d'una còpia de l'expedient administratiu i un projecte tècnic, ambdós degudament diligenciats, on s'establix:  
Memòria de la modificació puntual, formada per la memòria Informativa i la justificativa, determinant la nova fitxa de l'àmbit ARR96, juntament amb els plànols d'informació i d'ordenació corresponents.  
Tres. L'objecte de la documentació remesa consistix en una modificació de la volumetria i ajustament d'alineacions exteriors, establint una altura més sobre les illes de cases que recauen a la plaça del Mercat, amb la façana al carrer de la Sang. La modificació pretén:  
1. Unificació de la volumetria de les parcel·les que recauen sobre el carrer la Sang, entre la part interior de les dites parcel·les, on el Pla general determina un tractament de quatre altures (baixa + 3) i la part exterior d'aquestes parcel·les, sobre el carrer de la Sang, on el Pla general establix una edificació de tres altures (baixa +2). Aquesta reunificació d'altures planteja l'elevació d'una planta més sobre l'altre front del viari denominat carrer de la Sang (actualment de tres altures, baixa + 2), i és uniforme el tractament tant de l'esmentat carrer com dels tres fronts que definixen la nova plaça del Mercat.  
2. Ajustament d'alineacions exteriors d'acord amb la cartografia actualitzada de millor precisió (encara que no s'aprecia l'ús d'aquesta cartografia nova i magnífica en cap dels plànols presentats).  
Quatre. La modificació afecta principalment dos illes de cases de sòl urbà d'ús residencial, part de la superfície de les quals es troben incloses en el conjunt històric de la vila, amb incoació de Bé d'Interés Cultural. Part d'aquests, els recaients a la nova plaça de la Capella de la Sang o plaça del Mercat, es troben dins de l'àrea d'influència del BIC I-7b (muralles medievals).  
Urbanísticament el sòl està classificat com a urbà, corresponent a l'àrea de repartiment ARR96, on la proposta planteja un augment de la superfície de sostre residencial, en 1.255 m²t.  
Es planteja la modificació de la volumetria i l'ajustament d'alineacions, principalment sobre dos parcel·les del Pla general:  
La limitada entre els carrers Llaurí, la Sang, la nova plaça de la Capella de la Sang o del Mercat i les posteriors dels edificis les façanes dels quals recauen sobre l'av. Lluís Suñer. Es planteja sobre una superfície de 1.051,06 m².  
La compresa entre la plaça de Sant Bernat, el carrer de l'Empar, el carrer de la Sang i la mitgera nord. Es planteja sobre una superfície de 391,45 m².  
Cinc. La modificació plantejada la justifiquen per la mateixa imatge resultant, que pretén completar un circuit viari, amb vocació de vianants, que ha de concloure en la renovada plaça del Mercat, eliminant la tensió formal i visual produïda per les elevades o altíssimes mitgeres i per la presència d'un nou i perforat edifici que estén el circuit més enllà de la plaça del Mercat, a través d'un passatge cobert que s'obri cap a l'antiga i restaurada muralla.  
Sis. Alzira compta amb Pla general d'ordenació urbana, aprovat definitivament per la Comissió Territorial d'Urbanisme en sessió de data 27 de febrer de 1996.  
Set. Amb data 17 de febrer de 2005, se sol·licita informe a l'Institut Valencià de l'Habitatge, sense que fins a la data haja sigut rebut. De la mateixa manera, va ser sol·licitat informe a la Unitat de Patrimoni dels serveis territorials de la Conselleria de Cultura, Educació i Esport, amb data 20 de maig de 2005, sense que aquest haja sigut emés.  
Huit. La modificació plantejada suposa la justificació del compliment de les determinacions contingudes en l'article 55.3 de la Llei reguladora de l'activitat urbanística i l'article 17 de l'annex del Reglament de planejament de la Comunitat Valenciana, i ha de plantejar quines són les mesures compensatòries que justifiquen l'augment de superfície lucrativa. Es tracta de mantindre la qualitat de l'ordenació dins de l'entorn plantejat.  
Nou. La modificació, en justificació amb les mesures compensatòries per l'augment de superfície edificable que, en termes absoluts entre les dos parcel·les, suposa una superfície lucrativa de 1.255 m²t, proposa una superfície de 200 m² destinada a àrea de joc, denominada DLL-68, situada en una illa de cases dotacional, DLS-9 i, simultàniament, ampliar la superfície dotacional que està determinada per l'equipament denominat DLS-18, en afegir la parcel·la que se situa al nord d'aquest equipament amb una superfície de sòl de 285 m². Aquesta superfície ja ha sigut adquirida per l'Ajuntament i suposarà l'ampliació del museu municipal determinat com DLS-18. Aquesta última determinació implica un augment de sòl dotacional públic per a equipament educativocultural de 285 m², en detriment de sòl edificable d'ús residencial en 570 m² de sostre (en ser dos, les altures que el PGOU d'Alzira establix per a aquesta parcel·la).  
Deu. No s'ha aportat la fitxa del planejament que afecta els dos àmbits de planejament que es modifiquen i que servixen per a justificar tant l'art. 55.3 de la LRAU com l'art. 17 de l'annex del RPCV.  
Onze. La Comissió Informativa de la Comissió Territorial d'Urbanisme de València, en la sessió del 30 de juny de 2005, va emetre un informe relatiu al projecte que ens ocupa, complint així el que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments de dret  
Primer. La documentació que consta en l'expedient, resulta ser suficient per a poder ser informada els efectes del compliment del que ha preceptuat l'art. 27 de la LRAU.  
Segon. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, reguladora de l'activitat urbanística.  
No obstant això, atés que l'informe de la Unitat de Patrimoni és vinculant per trobar-se dins de la superfície d'afecció del BIC I-7b, encara que aquest no ha sigut materialment aportat, puga ser que establira alguna condició o criteri que ha de tindre's en compte i, atés que no es troba expressament justificat el compliment de l'article 17 de l'annex del RPCV, ha d'aportar la nova documentació refosa.  
Tercer. No es justifica que hagen d'establir-se IV plantes (baixa + 3) en tota la superfície proposada i com a conseqüència d'això en la resta de l'àmbit ja que per a evitar veure les altíssimes mitgeres dels edificis existents amb façana a l'av. Lluís Suñer, podria plantejar-se una edificació en el límit de la qual amb la mitgera, podria establir una altura, fins i tot, de 6 plantes, deixant la resta de l'entorn amb l'altura actual. És a dir, el problema podria solucionar-se per mitjà d'unes ordenances que regulen l'edificació de la zona en particular, conformant i condicionant l'edificació on més important és el problema i no amb la pujada general d'una planta en les illes de cases que donen enfront del carrer de la Sang i a la plaça del Mercat, llevant protagonisme a les muralles de recent restauració i estretint visualment el mateix carrer la Sang, d'amplària reduïda.  
Quart. La superfície dotacional que s'establix com a zona verda, 200 m² d'àrea de joc, AL (que al cap i a la fi és el resultat d'incloure en una illa de cases dotacional eixe nou ús, substituint 200 m² actualment destinats a equipament, per 200 m² destinats a zona verda, AL), per a justificar l'increment d'unes 30 persones calculades per increment del sostre edificable, no suposa crear nou sòl destinat a dotacional públic per això no es tindrà en compte, per tant és millor que l'equipament mantinga la seua forma i superfície vigent, sense establir la zona verda AL plantejada.   
Cinqué. L'increment dotacional per a justificar la superfície de sostre edificable proposat, només serà de consideració la plantejada per a l'ampliació del museu municipal, la parcel·la confrontant al nord amb l'equipament determinat com a DLS-18, amb una superfície de 285 m² de sòl i que no pareix justificar l'increment de superfície lucrativa, establida en 1.255 m² de sostre.  
Sisé. La documentació que es presente refosa ha de corregir la justificació, aportant un nou projecte on s'identifiquen clarament les superfícies vigents i les propostes (incloent totes les fitxes de gestió que determina l'actual planejament i que es modifiquen amb la proposta), justificant els articles de la legislació urbanística valenciana, el 55.3 de la LRAU i el 17 de l'annex al RPCV i estudiant l'edificació que pretén establir-se basant-se en unes ordenances i no al canvi de volum general.  
La justificació de l'article 17 de l'annex del RPCV, planteja l'exigència en el compliment de la relació entre l'índex de sòl dotacional (ISD) i l'índex d'edificabilitat bruta (IEB), de manera que la dita relació, respecte de l'ordenació plantejada, siga superior a la mateixa relació respecte l'ordenació vigent, és a dir que ISDn/IEBn > ISDa/IEBa.  
Seté. La Comissió Informativa d'Urbanisme ha d'emetre un informe sobre els instruments de planejament que hagen de ser aprovats per la Comissió Territorial d'Urbanisme o el conseller d'Obres Públiques, Urbanisme i Transports, de conformitat amb el que establix l'article 11.A del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Segons allò adés esmentat, la Comissió Territorial d'Urbanisme, en la sessió del 7 de juliol de 2005 acorda:  
Supeditar l'aprovació definitiva de la modificació del Pla general d'Alzira, modificació núm. 7, denominat Ordenació detallada entorn plaça del Mercat, fins que s'emeta l'informe favorable de la unitat de patrimoni de la Conselleria de Cultura, Educació i Esport i s'aporte el document refós on es justifique expressament el compliment de l'article 17 de l'annex del RPCV, en relació amb l'article 19 de la LRAU, juntament amb les possibles consideracions que puguen derivar-se de l'informe vinculant de la Unitat de Patrimoni, la superfície determinada per a equipament DLS-9 es manté en idèntiques condicions a la vigent.  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribuïx a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei reguladora de l'activitat urbanística.  
Contra el present acord, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Tot això sense perjudici que puga exercir qualsevol altre recurs o acció que estime oportú.  
Fet que se certifica amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC)..  
Amb data 13 de març de 2006, els serveis tècnics del Servei Territorial de Planificació i Ordenació Territorial examinen la documentació presentada per l'Ajuntament d'Alzira i s'informa favorablement sobre aquesta, i es considera acomplert l'acord de la Comissió Territorial d'Urbanisme de València de data 7 de juliol de 2005.  
Vistos la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació, el director general de Planificació i Ordenació Territorial considera aprovada definitivament la modificació núm. 7 del Pla general d'Alzira denominada Entorn plaça del mercat.  
Contra la present resolució, que no posa fi a la via administrativa, es pot interposar recurs d'alçada davant la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà següent a la data de la publicació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de la publicació. L'esmentat article 44 de la Llei 29/1998 establix literalment;  
Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, l'anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit que no formule el requeriment indicat, les administracions públiques poden interposar, en el termini de dos mesos, comptadors des de la publicació, recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que puga exercir qualsevol altre recurs o acció que estime oportú.  
València, 17 de març de 2006.. El director general de Planificació i Ordenació Territorial: Pedro Grimalt Ivars.